31993R3518
L 320/15
JURNALUL OFÍCIAL AL UNIUNII EUROPENE
REGULAMENTUL (CE) NR. 3518/93 AL COMISIEI
din 21 decembrie 1993
de adaptare a codului unui produs inclus în articolul 1 din Regulamentul (CEE) nr. 404/93 al Consiliului privind organizarea comună a pieței în sectorul bananelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizate pentru produsele agricole (1), modificat de Regulamentul (CEE) nr. 3209/89 (2), în special articolul 2 alineatul (1),
întrucât Regulamentul (CEE) nr. 2505/92 al Comisiei din 14 iulie 1992 de modificare a anexelor I și II la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (3) include nomenclatura combinată în vigoare în prezent;
întrucât codul Nomenclaturii Combinate utilizat pentru a desemna bananele congelate la articolul 1 din Regulamentul (CEE) nr. 404/93 al Consiliului (4) este cel care era în vigoare în 1992 și întrucât nu corespunde celui în vigoare începând cu 1993; întrucât, în consecință, este necesar să se adapteze acest cod;
întrucât această adaptare trebuie să producă efecte de la data intrării în vigoare a regulamentului menționat anterior;
întrucât măsurile prevăzute de prezentul regulament sunt în conformitate cu avizul Comitetului de gestionare a bananelor,
ADOPTĂ PREZENTUL REGULAMENT:
Articolul 1
La articolul 1 alineatul (2) din Regulamentul (CEE) nr. 404/93, denumirea mărfurilor incluse la codul NC „ex 0811 90 90/Banane congelate” se înlocuiește cu denumirea „ex 0811 90 99/Banane congelate”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Se aplică de la 1 iulie 1993.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 decembrie 1993.